*Tämä artikkeli kertoo suomalaisesta muusikosta. Lauri Tuohimaa on myös suomalainen jääkiekkoilija.*
Tuohimaa (vasemmalla) lavalla Charonin kanssa vuonna 2006.
**Lauri Tapio Tuohimaa** (s. 25. tammikuuta 1979 Oulu) on suomalainen muusikko, joka on Kiimingissä vuonna 1994 perustetun Embrazen alkuperäinen laulaja, kitaristi, säveltäjä ja sanoittaja. Tuohimaa on soittanut kitaraa myös Maple Cross -yhtyeen riveissä, raahelaisessa Charonissa sekä For My Pain... -yhtyeessä. Vuodesta 2014 Tuohimaa on luotsannut omaa nimeään kantavaa Tuohimaa-yhtyettä, jonka ensimmäinen albumi *Lähellä totuutta* julkaistiin syyskuussa 2015. Ennen yhtyeen perustamista Tuohimaa oli tehnyt aikaisemmin musiikkia suomeksi Haavat-projektin nimissä sekä yhden promolevyn muodossa.
Lisäksi Tuohimaa on tehnyt kappaleita jonkin verran myös muille artisteille, esimerkiksi Juha Alvarille hän on tehnyt kaksi sävellystä. *Sanat ja sävel – Lappian lauluntekijät* -nimiselle kokoelmalevylle Tuohimaa on tehnyt kappaleet "Minä tiedän sinä palaat" ja "Ootko onnellinen" (jälkimmäisen sanoitus on Saija Kojon käsialaa). Tuohimaa on tehnyt myös keikkoja Tervettä Tavaraa -nimisen coveryhtyeen nimissä, duona sekä soolona. Tuohimaa on levyttänyt vuonna 2014 Jussi Rasinkankaan ja Mikko Karjalaisen kappaleen "Taivaasta pudonnut".

Koulutukseltaan Tuohimaa on äänisuunnittelija, joten hän on suunnitellut ääniä erilaisiin tanssi- ja teatteriesityksiin. Tuohimaa on tehnyt yhteistyötä koreografi Satu Tuomiston kanssa ja esiintynyt Vimmaa-teoksen kanssa Suomessa, Ruotsissa, Saksassa, Etelä-Koreassa ja Kolumbiassa. Lisäksi Tuohimaa on ollut näyttelijänä muun muassa Ihan tuuliajolla -rockmusikaalissa Tampereella, missä oli mukana myös entinen yhtyetoveri Charonin ajoilta Juha-Pekka Leppäluoto.

Syksystä 2020 lähtien Lauri on muusikkouran ohella toiminut rekkakuskina maanrakennusalalla sillä hän aloitti kuljettajantutkinnon OSAO:ssa vuonna 2019.

Lähteet
-------

1. 1 2  Melankolia seurana *Oulu-lehti (lehden verkkosivut)*.  12.8.2015. Viitattu 23.11.2015.
2. ↑  Haavat *Mikseri.net*. Viitattu 26.9.2020.
3. ↑  Tuohimaa - Kaukana täältä *youtube.com*.  12.6.2010. Viitattu 26.9.2020.
4. ↑  Lauri Tuohimaa lauluntekijänä *Fono.fi*. Viitattu 23.11.2015.
5. ↑  Sanat ja sävelet: Lappian lauluntekijät Kansalliskirjasto.  Arkistoitu 24.11.2015. Viitattu 23.11.2015.
6. ↑  Koiteli Elää - Klubilava tuo lisäohjelmaa *oulunjuhlaviikot.fi*.  3.6.2014. Viitattu 23.11.2015.
7. ↑  Tervettä Tavaraa-kokoonpanon Facebook-sivut *fi-fi.facebook.com*. Viitattu 23.11.2015.
8. ↑  Iskelmää raskain sävelin | Forum24 *Forum24*. Viitattu 21.12.2015. [vanhentunut linkki]
9. ↑  Vimmaa *Satu Tuomisto +Comp*.  Arkistoitu 22.12.2015. Viitattu 21.12.2015.
10. ↑  Muusikko muovasi lapsuudenhaaveesta uuden ammatin *osao.fi*.  14.09.2020. Viitattu 26.9.2020.

Aiheesta muualla
----------------

* Tuohimaa

Charon

| 
* Teemu Hautamäki
* Antti Karihtala
* Juha-Pekka Leppäluoto
* Lauri Tuohimaa

 |
| --- |
| 
* Jasse Hast
* Pasi Sipilä

 |

|  |  |
| --- | --- |
| Studioalbumit | 
* Sorrowburn
* Tearstained
* Downhearted
* The Dying Daylights
* Songs for the Sinners

 |
| Kokoelmat | 
* A-sides, B-sides & Suicides

 |
| Singlet | 
* Little Angel
* In Trust of No One
* Religious/Delicious
* Ride on Tears
* Colder
* The Cure

 |

For My Pain...

| 
* Juha Kylmänen
* Tuomas Holopainen
* Lauri Tuohimaa
* Olli-Pekka Törrö
* Altti Veteläinen
* Petri Sankala

 |
| --- |

|  |  |
| --- | --- |
| Albumit | 
* Fallen

 |
| Singlet | 
* Killing Romance

 |



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz
	+ 2

 |
|  |
| Muut | 
* Europeana

 |

 |